Pre 6.roč.

**Záverečné opakovanie pre 6.ročník**

*Ukážka*

Letný tábor, kam sme mali namierené, bol neďaleko Trenčianskych Teplíc. Môj mladší brat tu trávil časť letných prázdnin a my sme sa ho vybrali navštíviť. Už z diaľky sme videli vysoký stožiar s táborovou zástavou. Pri vstupnej bráne mali službu dvaja milí chlapci. „Môžeme vám nejako pomôcť?“ spýtali sa nás. Ochotne nám ukázali cestu. Pred chatkou sme našli bratových spolubývajúcich. Ponúkli sme ich babkinými koláčmi a pokračovali sme v hľadaní. Nakoniec nám celý veselý a usmiaty sám vbehol do cesty. V ruke držal psí obojok. Práve ho vyrobil za pomoci vedúceho ako darček pre svojho psíka. Večer sme sa unavení, ale spokojní vracali naspäť domov.

**1. Vyznač, ktoré tvrdenie vyplýva z textu ukážky.**

a) Šli sme do tábora navštíviť môjho staršieho brata.

b) Službu pri bráne mali dvaja malí chlapci.

c) Na vysokom stožiari viala zeleno-červená táborová vlajka.

d) Brat mal pri výrobe obojka jedného pomocníka.

1b

**2. Vyznač, ktoré tvrdenia platia pre text ukážky**

a) Slová z ukážky psík, chatka, darček sú zdrobneniny.

b) V texte prevláda on - rozprávanie.

c) V texte prevláda opis.

d) V ukážke sa nachádzajú dve vlastné podstatné mená.

1b

**3. Urči slovné druhy vo vete:** *Ochotne nám ukázali cestu***. Vyber správne poradie.**

a) podstatné meno, sloveso, zámeno, číslovka

b) zámeno, príslovka, podstatné meno, sloveso

c) príslovka, zámeno, sloveso, podstatné meno

d) predložka, spojka, sloveso, citoslovce

1b

**4. V ktorej možnosti sa nenachádza príslovka**

a) Nakoniec nám sám vbehol do cesty.

b) Večer sme boli už veľmi unavení.

c) Spokojní sme sa vracali domov.

d) Videli sme stožiar.

**5. V ktorej možnosti sú všetky slovesá neplnovýznamové**

a)prikryť, učiť sa, prestať,zaostať

b) zabúdať, žltnúť, sprevádzať, môcť

c) smieť, zverejniť, stlačiť, skontrolovať

d) začať, musieť, chcieť, smieť

1b

**6. Urč, či sa jedná o statický alebo dynamický opis.**

*Sadru nasypeme do plastovej misky. Za stáleho miešania ju s vodou rozrobíme na redšiu kašu. Rovnomerne ju nalejeme do pripravenej formy.*

a) statický

b) dynamický

1b

**7.** **V tejto vete**: *Do domu vošiel cudzí človek* ***je* podmet :**

a) do domu

b) vošiel

c) cudzí

d) človek

1b

**8. Vo vete:** *Brat mi daroval lyže* **je podmet:**

a) vyjadrený

b) nevyjadrený

1b

**9. Veta, ktorá má podmet aj prísudok je:**

 a) jednočlenná

 b) dvojčlenná

1b

**10. Urči prisudzovací sklad vo vete:** Hugo strelil rozhodujúci gól.

 a) rozhodujúci gól

 b) Hugo strelil gól

 c) strelil gól

 d) Hugo strelil

1b

**11. Označ porekadlo**

 a) Kto druhému jamu kope, sám do nej spadne.

 b) Tichá voda brehy myje.

 c) Medardova kvapka, 40 dní kvapká.

 d) Kto nepracuje, nech neje.

1b

**12. Autorské rozprávanie v prvej osobe je:**

 a) ja - rozprávanie

 b) on - rozprávanie

 c) vy -rozprávanie

 d) ty – rozprávanie

1b

**13. Označ personifikáciu:**

 a) pomalý ako slimák

 b) pole jedna živá tvár

 c) strieborný mesiac

 d) nebo sa hnevá

1b

**14. Čo nepatrí medzi znaky balady?**

 a) končí vždy šťastne

 b) žáner ľudovej slovesnosti

 c) využíva magické čísla

 d) dej je jednoduchý, tragický

1b

**15. Ako nazývame literárny žáner(útvar), ktorý má jednoduchý dej a vystupuje v ňom málo postáv?**

a) román

b) balada

c) rozprávka

d) poviedka

1b

Spolu: 15 bodov